stanford-oval/wikipedia huggingface dataset:
Ompa til du dør

| Ompa til du dør Kaizers Orchestra |
| --- | --- | --- |

Studioalbumin tiedot
 Julkaistu: 1. syyskuuta 2001
 Tuottaja(t): Janove Ottesen, Jørgen Træen, Stian Carstensen
 Tyylilaji: alternative rock
 Kesto: 43.49
 Levy-yhtiö: Broiler Farm
Kaizers Orchestran muut julkaisut
| Kaizers Orchestra EP 2000 | Ompa til du dør 2001 | Evig pint 2003 |
Ompa til du dør (Tanssi ompaa kunnes kuolet) on norjalaisen alternative rock -yhtyeen Kaizers Orchestran debyyttialbumi, joka julkaistiin 1. syyskuuta 2001.
Taustatietoa

Keulahahmo Janove Ottesenin ja kitaristi Geir Zahlin edellisen yhtyeen gnomin hajottua heikon menestyksen takia kaksikko päätti perustaa uuden yhtyeen. Aloittaen edellisen yhtyeensä ainoaksi suosituksi kappaleeksi osoittautuneesta "Bastard" -kappaleesta, Kaizers Orchestra alkoi muodostua hiljalleen. Yhtyeen ensimmäinen tiedossa oleva konsertti järjestettiin Det Beste Stedet -nimisessä pubissa (Paras paikka) Sandnesissa, Norjassa. Viikon ajan vuoden 2000 kesällä Ottesen ja Zahl esittivät yhtyeidensä Blod, snått & julingin, gnomin sekä Kaizers Orchestran kappaleita kesätyökseen. Pubin omistaja Osman soitti bändille rumpuja. Yhtye soitti muun muassa kappaleet "Bøn fra helvete", "Ompa til du dør" ja "Resistansen".
Bändin palkattua Rune Solheimin, Jon Sjøenin ja Helge Risan takaisin, he äänittivät 14 kappaleen demon. Äänitettyjen kappaleiden lisäksi mukana oli erilainen versio Bastardista, sekä kolme muuta, jotka myöhemmin hylättiin; "Abstinenser", "Damplokomotiv" ja "Stormfull vals". Vuonna 2001 yhtye sai toisen kitaristin, Terje Vinterstøn. Allekirjoitettuaan levysopimuksen pienen levy-yhtiö Broiler Farmin kanssa, Kaizers Orchestran ensimmäisen studioalbumin teko alkoi. Tänä aikana kappaleet "Bris", "170" ja "Kontroll på kontinentet" kirjoitettiin, korvaten Abstinenserin, Damplokomotivin sekä Bastardin, jonka urkuriffiä käytetään 170 -kappaleessa. Stormfull vals hylättiin, palaten kuitenkin pintaan käyttämättömien demojen kokoelma-albumi Våre demonerilla.
Mainostus ja julkaisu

Kontroll på kontinentet -kappaleelle kuvattiin musiikkivideo vuonna 2001 ja sitä näytettiin ZTV -kanavalla (norjalainen vastine MTV:lle). Tämä auttoi yhtyeen nousua julkisuuteen. Harmittavan unohdettavan julkaisutilaisuuden jälkeen Ompa til du dør kuitenkin sai sekä yleisön että kriitikoiden suosion, nousten nopeasti VG-listan huipulle. Myös heidän konserttinsa saivat hyviä arvosteluja, ja Kaizers Orchestra nousi nopeasti kuuluisuuteen. Ompa til du dør
Vuoden 2002 alussa albumi voitti "Paras albumi" -palkinnon Spellemannprisenissä (norjalainen Grammy). He voittivat myös "Paras live-esiintyjä" -palkinnon. Myöhemmin samana vuonna, varsinkin yhtyeen Roskilde-konsertin jälkeen yhtyeestä tuli myös kansainvälisesti tunnettu. Ompa til du døristä julkaistiin kansainvälinen versio hieman erilaisella biisilistalla, johon myös lisättiin kappaleet "Død manns tango" ja "Mann mot mann". Se myös nippujulkaistiin Død manns tango EP:n kanssa.
Kappaleet

Kaikki kappaleet ovat norjaksi ja ne on kirjoittanut pääasiassa Janove Ottesen lukuun ottamatta muutamaa yhteistyötä Geir Zahlin kanssa sekä hänen omia kappaleitaan.
| 0 | 1 | 2 |
| --- | --- | --- |
|  Alkuperäinen painos Kontroll på kontinentet – 4.03 (Hallinta mantereesta)  Ompa til du dør – 5.06 (Tanssi ompaa kunnet kuolet)  Bøn fra helvete – 4.02 (Rukous Helvetistä, säv. Ottesen/Zahl)  170 – 4.15  Rullett – 2.50 (Ruletti, säv. Zahl)  Dr. Mowinckel – 3.13 (Tohtori Mowinckel, säv. Zahl)  Fra sjåfør til passasjer – 5.02 (Kuljettajalta matkustajalle)  Resistansen – 3.02 (Vastarintaliike)  Dekk bord – 3.38 (Jaa kortit, säv. Ottesen/Zahl)  Bak et halleluja – 1.59 (Hallelujan takana)  Bris – 3.37 (Tuulenvire)  Mr. Kaizer, hans Constanze og meg – 3.29 (Herra Kaizer, hänen Constanzensa ja minä)  |  Kansainvälinen painos Kontroll på kontinentet – 4.00  Ompa til du dør – 5.04  Bøn fra helvete – 4.00  Død manns tango – 4.20 (Kuolleen miehen tango)  170 – 4.18  Rullett – 2.43  Dr. Mowinckel – 3.11  Fra sjåfør til passasjer – 5.00  Mann mot mann – 4.35 (Mies miestä vastaan)  Bak et halleluja – 1.56  Resistansen – 3.00  Bris – 3.32  Dekk bord – 3.37  Mr. Kaizer, hans Constanze og meg – 3.28  |  Demo Resistansen – 3.15  Ompa til du dør – 4.53  Bøn fra helvete – 3.57  Bak et halleluja – 2.15  Dr. Mowinckel – 2.44  Abstinenser – 5.08 (Pidättäytyminen)  Damplokomotiv – 4.04 (Höyryveturi)  Bastard – 3.17 (Äpärä)  Katastrofen – 2.14 (Katastrofi)  Fra sjåfør til passasjer – 4.58  Rullett – 2.58  Dekk bord – 3.49  Stormfull vals – 3.25 (Myrskyinen valssi, säv. Zahl)  Mr. Kaizer, hans Constanze og meg – 3.41  |
Kokoonpano

Janove Ottesen – laulu, taustakuoro, kitara, piano, marimba
Geir Zahl – sähkökitara, laulu, taustakuoro
Terje Winterstø Røthing – sähkökitara, taustakuoro, mandoliini, tamburiini
Rune Solheim – rummut, lyömäsoittimet
Helge Risa – harmoni, piano
Jon Sjøen – kontrabasso, bassokitara
Stian Carstensen – tuottaja, banjo, kaval
Jørgen Træen — tuottaja, miksaus
Jan Kåre Hystad – saksofoni
Atle Øksendal — graafinen suunnittelu
Arviot

Allmusic:
Metsäasiantuntija

Metsäasiantuntijat ovat metsä- ja luonnonvara-alalla työskenteleviä henkilöitä. Asiantuntijuutta voi olla myös biologian, luonnonsuojelun tai harrastuksen kautta.
Toimenkuvia

Metsäasiantuntijan toimenkuva voi vaihdella laajasti. Metsäasiantuntijan tehtäviin voivat kuulua esimerkiksi puukauppa, puun korjuun ja kuljetuksen työt, esimiestyöt, metsänomistajien neuvonta. Metsäasiantuntija voi työskennellä mm. maankäyttö- ja yksityistieasioiden hallinnoinnissa ja suunnittelussa, pankkisektorilla, maanmittaus- ja kiinteistökauppojen parissa, tuulivoimayhtiöissä, yksityisinä yrittäjinä, kaupan alalla, taimikaupassa ja kuntien ja kaupunkien metsäomaisuuden hallinnoinnissa. Esimerkiksi Metsä-Groupilla metsäasiantuntijat hoitavat metsäomaisuutta kokonaisvaltaisesti.
Koulutusnimikkeitä

Metsäasiantuntijana toimii useimmiten metsätalousinsinööri  tai metsänhoitaja. Aiempia koulutusnimikkeitä ovat olleet metsänvartija, metsäteknikko ja metsätyönjohtaja.
Ammattijärjestö

Metsäasiantuntijat ovat usein METO - Metsäalan Asiantuntijat ry:n jäseniä.
OpenTTD

| OpenTTD |
| --- | --- |


Kehittäjä:  OpenTTD-projekti
Jakelija:  Steam ja GOG.com
Julkaistu:  22. lokakuuta 2014
Lajityyppi:  taloussimulaatiopeli
Pelimuoto:  yksin- tai moninpeli
Alusta:  Windows, BSD, GNU/Linux, Solaris, Mac OS X
Lisenssi:  GPLv2
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK   : 
Kuvankaappaus, jossa käytetään vapaita OpenGFX-grafiikoita.
OpenTTD on avoimen lähdekoodin taloussimulaatiopeli.
Peli on itsenäinen uusintaversio Chris Sawyerin pelistä Transport Tycoon Deluxe (TTD). 
Peli matkii Transport Tycoon Deluxea sekä lisää siihen uusia ominaisuuksia.
Peli toimii muun muassa Mac OS X-, Microsoft Windows-, FreeBSD- ja GNU/Linux-käyttöjärjestelmillä. OpenTTD on käännetty yli 50 eri kielelle, myös suomeksi.
OpenTTD on kirjoitettu lähes kokonaan C-ohjelmointikielellä, osin hyödyntäen Transport Tycoon Deluxesta disassembloitua ohjelmakoodia.[lähde? ] 
Ennen versiota 1.0.0 peli vaati alkuperäiset Transport Tycoon Deluxen grafiikkatiedostot. Pelistä julkaistiin huhtikuussa 2010 versio 1.0.0, jossa myös kaikki grafiikka ja äänet on tehty uudelleen ja julkaistu samalla lisenssillä kuin OpenTTD. Tällöin koko peliä voidaan levittää vapaasti ja sitä pääsevät pelaamaan myös ne, jotka eivät ole hankkineet kopiota Transport Tycoon Deluxesta. Pelissä voidaan yhä käyttää alkuperäisen Transport Tycoon Deluxen datatiedostoja, joita ei voida levittää lisenssin perusteella OpenTTD:n mukana.
Pelin kulku

Pelin alussa pelaajalla on ainoastaan rahaa käytettävissä, tosin sekin on lainattua. Pelaaja joutuu välittömästi aloittamaan rautateiden, linja-autoreittien, kuorma-autoreittien, laiva- tai lentoliikenteen rakentamisen kaupunkien tai teollisuuslaitosten välillä saadakseen yrityksen kannattavaksi. Peli aloitetaan tyypillisesti rautateiden tai linja-autoreittien rakentamisella (rautatiet ovat näistä yleensä tuottoisampia, mutta vaativat enemmän rahaa toiminnan alkuun saamiseksi). Reiteillä voi kuljettaa useita erilaisia rahtityyppejä, esimerkiksi matkustajia, postia, arvotavaroita, kivihiiltä, öljyä, tavaroita tai puutavaraa. Kunkin rahtityypin tuotto riippuu kuljetusetäisyydestä ja -nopeudesta. Erittäin lyhyet reitit eivät usein ole tuottoisia eivätkä myöskään erittäin pitkät, koska tällöin kuljetuksen liian pitkä kesto vähentää saatavaa rahaa. Eri rahtityypeillä on eri hinnat, eli kuinka paljon mistäkin saa rahaa. Kivihiili on kaikkein tuottoisin rahtityyppi. Rahdin tuotoissa tapahtuu usein muutoksia ja kaupungit saattavat yhtäkkiä sulkea tehtaitaan yms, mikä tuo lisää haastetta peliin.
Tyypillisesti pelin kestettyä muutaman vuoden (vuosi kestää noin 15 minuuttia) pelaajalla on jo useita reittejä raaka-aineita tai matkustajia/postia kuljettavilla reiteillä. Toisaalta varsinkin vaikeammilla vaikeusasteilla alussa saattaa liiketoiminta olla heikosti tuottavaa, jolloin laajentuminen on miltei mahdotonta ja rahan kertymistä täytyy odottaa. Pelin edelleen edetessä uusia kulkuneuvoja tulee mahdolliseksi ostaa, joten reittejä joutuu rakentamisen jälkeen useinkin kehittämään. Vanhat kulkuneuvot myös lopulta saavuttavat käyttöikänsä (tämän voi tosin pelin asetuksista poistaa), jolloin ne on syytä vaihtaa paremman toimivuuden takaamiseksi. OpenTTD mahdollistaa myös vanhentuneiden kulkuneuvojen automaattisen uusiutumisen. Tämä kuitenkin vaatii rahaa.
Strategia

Pelissä on huomattavaa strategista syvyyttä varsinkin moninpelissä. Mikäli tavoite on saada kaikkein korkein tuotto, tulee kuljetettavien rahtimäärien olla suuria ja kulkuneuvojen melko nopeita. Tämä asettaa haasteita myös rautateiden rakentamiseen – mitä suorempi ja tasaisempi rata, sitä nopeammin juna pääsääntöisesti kulkee. Myös käytettävien kulkuneuvojen valinta vaatii strategista ajattelua – vaihtoehtoina ovat usein edullinen ja hitaahko sekä kallis ja nopea vaihtoehto, kuin myös useita ääripäiden välissä.
Pelin ehkä haastavin osuus on reittien suunnittelu ja järjestäminen mahdollisimman toimiviksi. Esimerkiksi rautatien toteuttamiseksi on useita eri ratavaihtoehtoja – kaksiraiteinen rata (kallis rakentaa, mutta erittäin tehokas), yksiraiteinen rata (mahdollistaa käytännössä ainoastaan yhden junan liikennöimisen reitillä) sekä näiden yhdistelmä, kohtauspaikoilla varustettu yksiraiteinen rata. Rahtia on myös mahdollista siirtää kesken reitin kulkuneuvosta toiseen, esimerkiksi junasta laivaan.
Omaa vaihtelua peliinsä tuo myös kaupunkien kasvu ja pelaajan yhtiön suhteet kaupunkiin. Huonoilla suhteilla esimerkiksi kaupungin alueelle rakentaminen voi muuttua mahdottomaksi. Tällöin tosin viranomaiset voidaan yrittää lahjoa.
Aiheesta muualla

Wikimedia Commonsissa on kuvia tai muita tiedostoja aiheesta .
OpenTTD.org – Pelin viralliset kotisivut
Projektin sivut SourceForgessa
Foorumi
Michela Cerruti

| Michela Cerruti |
| --- | --- |

Henkilötiedot
Syntynyt: 18. helmikuuta 1987 (ikä 37) Rooma, Italia
Kansalaisuus:   Italia
Formula E -ura
Auton numero:  18
Entiset tallit:  Trulli (2014-2015)
Kilpailuja:  4
Pisteitä:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen ePrix:  Kiinan ePrix 2014
Viimeisin kausi:  2014–15
Viimeisin sijoitus:  29. (0p)
Aiheesta muualla
www.michelacerruti.com
Michela Cerruti (s. 18. helmikuuta 1987 Rooma, Italia) on italialainen autourheilija, joka kilpailee tällä hetkellä Auto GP World Seriesissä. Auto GP:ssä Cerruti on kilpaillut vuodesta 2013 asti ja on saavuttanut tähän mennessä sarjassa yhden voiton ja kolme palkintosijaa. Cerruti ajaa sarjassa ROAL Motorsportin BMW:llä. Vuonna 2014 ilmoitettiin, että Cerruti siirtyy kilpailemaan myös entisen Formula 1-kuski Jarno Trullin Trulli GP-talliin uuteen Formula E-sarjaan. Trulli toimi tallin toisena kuljettajana. Cerruti oli toinen Formula E -sarjan ensimmäisen kauden kahdesta naispuolisesta kuljettajasta. Hänen isänsä Aldo Cerruti oli menestyksekäs autourheilija 1970-luvulla.
Formula E -tilastoja

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Trulli | BEI 14 | PUT Kesk. | PDE 12 | BNA Kesk. | MIA   | LBH   | MON   | BER   | MOS   | LON   | LON   | 0 | 29. |

*  Kausi käynnissä.
Aiheesta muualla

Virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Norjanarho

| Norjanarho |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Suomuarhot Arenaria
Laji::  norvegica
Kaksiosainen nimi
 Arenaria norvegica  Gunnerus 
Katso myös
   Norjanarho Wikispeciesissä   Norjanarho Commonsissa 
Infobox OKNimi-testi OK: 
Norjanarho (Arenaria norvegica, syn. A. ciliata subsp. norvegica) on kohokkikasveihin kuuluva monivuotinen, pienikokoinen tunturikasvi. Suomessa laji on erittäin uhanalainen ja luonnonsuojelulailla rauhoitettu.
Ulkonäkö ja koko

Norjanarho kasvaa noin 5 senttimetriä korkeaksi. Kasvi on löyhästi mätästävä. Möyheät, vastakkain olevat lehdet ovat 3–6 mm pitkiä, lähes ruodittomia ja yksisuonisia. Muodoltaan ne ovat lusikkamaisia tai soikeita sekä kaljuja tai harvaan lyhytkarvaisia. Kukkien valkoiset terälehdet ovat kynnettömiä, ehyitä ja kooltaan 4–5,5 mm pitkiä. Verholehdet ovat hieman terälehtiä lyhyempiä. Emiö on kolmelehtinen, heteitä on 8–10 kappaletta. Norjanarho kukkii Suomessa heinä-elokuussa. Kukinnan jälkeen kypsyy munanmuotoinen kota, joka on kuusiliuskaisesti avautuva. Siemenet ovat nystermäisiä ja rasvalisäkkeettömiä. Norjanarho muistuttaa lähinnä sukulaislajiaan tunturiarhoa (A. pseudofrigida), joka kuitenkin Suomessa kasvaa eri alueella.
Levinneisyys

Norjanarho on levinneisyydeltään pohjoiseurooppalainen ja atlanttinen kasvi, jota tavataan Islannissa, Shetlannin saarella, Skotlannissa ja Skandeilla Norjassa, Ruotsissa ja Suomessa. Suomessa lajia on löydetty ainoastaan Enontekiöltä Kilpisjärven Malla- ja Saana-tuntureilta.
Elinympäristö

Tyypillisiä norjanarhon kasvupaikkoja Suomessa ovat alapaljakan avoimet vyörysoraikot 800–860 metrin korkeudessa. Laji on kalkinvaatija. Norjanarholla ei Suomessa ole välitöntä vaaraa, mutta pientä kantaa saattaa kuitenkin uhata laiton keräily.
Aiheesta muualla

Suomen Lajitietokeskus: Norjanarho – Arenaria norvegica
Kasviatlas 2022: Norjanarhon levinneisyys Suomessa.
Michele Bachmann

Michele Bachmann, 2011.
Michele Marie Bachmann (o.s. Amble, s. 6. huhtikuuta 1956 Waterloo, Iowa) on yhdysvaltalainen republikaanipoliitikko ja  Minnesotan kongressiedustaja vuodesta 2007. Hän on ensimmäinen republikaanien naiskongressiedustaja Minnesotasta.
Bachmann tunnetaan konservatiivisen Teekutsuliikkeen kannattajana.
Bachmann pyrki republikaanisen puolueen presidenttiehdokkaaksi vuoden 2012 vaaleihin. Hän voitti elokuussa 2011 republikaanien presidenttiehdokkuutta koskevan ei-sitovan mielipideäänestyksen. Bachmann keskeytti vaalikampanjansa tammikuussa 2012, kun hän sai Iowan esivaaleissa vain viisi prosenttia äänistä jääden kuudenneksi.
Koulutukseltaan Bachmann on asianajaja. Hän on ollut vuodesta 1978 naimisissa Marcus Bachmannin kanssa. Heillä on viisi lasta.
Aiheesta muualla

Wikimedia Commonsissa on kuvia tai muita tiedostoja aiheesta .
Bachmannin virallinen kotisivu (Arkistoitu – Internet Archive)
Wikiuutisissa on aiheeseen liittyvä uutinen: Michele Bachmann pois presidenttikilvasta
Mikrokosmos

Mikrokosmos voi viitata seuraaviin:
Mikrokosmos ja makrokosmos, filosofinen ajatus.
Mikrokosmos, Marvel-kustantamon luoma kuvitteellinen rinnakkaistodellisuus
Mikrokosmos, Béla Bartókin säveltämä kuusiosainen pianoteoskokoelma
Mikrokosmos, Ylioppilaslehdessä julkaistu sarjakuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikrokosmos”, voi hakea sivunnimihaulla, laajalla sivunnimihaulla tai tekstihaulla.
Mickaël Piétrus

| Mickaël Piétrus |
| --- | --- |
 Piétrus vuonna 2008.
Henkilötiedot
Koko nimi:  Mickaël Piétrus
Syntynyt: 7. helmikuuta 1982 (ikä 42) Les Abymes, Guadaloupe
Kansalaisuus:   Ranska
Koripalloilija
Lempinimi:  Air France
Pelipaikka:  Pieni laitahyökkääjä/ Heittävä takamies
Pituus:  198 cm
Paino:  98 kg
NBA-varaus:  11. varaus 2003 (Golden State Warriors)
Pelaajaura
Seurajoukkueet
1999–2003 2003–2008 2008–2010 2010–2011 2011–2012 2012–2013:   Élan Béarnais Pau-Orthez  Golden State Warriors  Orlando Magic  Phoenix Suns  Boston Celtics  Toronto Raptors
Maajoukkueet
:   Ranska
Aiheesta muualla
FIBA
| Mitalit> Maa:   Ranska.Miesten koripallo | Mitalit> Maa:   Ranska.Miesten koripallo | Mitalit> Maa:   Ranska.Miesten koripallo | Maa:   Ranska> Miesten koripallo |
| --- | --- | --- | --- |
|  Pronssia | Serbia ja Montenegro 2005 | miehet |  |
Mickaël Piétrus (s. 7. helmikuuta 1982 Les Abymes, Guadeloupe) on ranskalainen koripalloilija.
Pienenä laitahyökkääjänä tai heittävänä takamiehenä pelaava Piétrus on pelannut  seurajoukkueurallaan Ranskan pääsarjassa ja vuosina 2003–2013 NBA:ssa, johon hänet varasi vuoden 2003 varaustilaisuudessa 11. vuorolla Golden State Warriors. Warriorsin lisäksi hän edusti neljää muuta NBA-seuraa.
Piétrus on pelannut myös Ranskan maajoukkueessa voittaen pronssia vuoden 2005 EM-kilpailuista.
Piétrusin isoveli Florent Piétrus on myös menestyksekkään seura- ja maajoukkueuran tehnyt koripalloilija.
Midlandin piirikunta (Texas)

Midlandin piirikunta (engl. Midland County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 169 983. Piirikunnan hallintokeskus ja väkiluvultaan suurin kunta on Midlandin kaupunki. Piirikunta perustettiin vuonna 1885.
Aiheesta muualla

Kuvia tai muita tiedostoja aiheesta Midlandin piirikunta (Texas) Wikimedia Commonsissa
Mikael Kerullarios

| Mikael Kerullarios |
| --- | --- |
 Mikael Kerullarios valtaistuimella. Kuva 1100-luvun käsikirjoituksesta Madrid Skylitzes.
Konstantinopolin patriarkka
 1043–1059  
Edeltäjä:  Aleksis
Seuraaja:  Konstantinos II Likhoudes
Henkilötiedot
Syntynyt: n. 1000 Konstantinopoli
Kuollut: 1059
Kansalaisuus:  Bysantin valtakunta
Tiedot
Uskonto:  ortodoksinen kirkko
Mikael Kerullarios (n. 1000 – 1059) toimi Konstantinopolin patriarkkana vuosina 1043–1058. Hänen aikanaan tapahtui idän ja lännen kirkkojen jakaantuminen vuonna 1054.
Mikael Kerullarios korosti idän kirkon autonomiaa. Kun Bysantin keisari Konstantinos IX teki myönnytyksiä paavi Leo IX:n suuntaan, Mikael Kerullarios määräsi kaikki oman patriarkaattinsa kirkot käyttämään kreikan kieltä. Ne, jotka halusivat käyttää edelleen latinaa, hän määräsi suljettaviksi. Paavi lähetti vuonna 1054 valtuuskunnan neuvottelemaan asiasta. Kesken neuvottelujen paavi Leo IX kuoli, ja hänen seuraajansa marssi Hagia Sofiaan julistamaan Mikael Kerullariokselle kirkonkirouksen. Mikael Kerullarios vastasi samalla mitalla ja julisti koko valtuuskunnan pannaan.
Skisman muodostumisen jälkeen Mikael Kerullarios oli jonkin aikaa Konstantinopolin mahtavin mies. Hän riitaantui Konstantinos IX:n kanssa ja järjesteli tämän seuraajien syrjäyttämisiä niin tiuhaan, että häntä sanottiin kuninkaantekijäksi. Lopulta hän pyrki kruunauttamaan itsensä keisariksi. Isaak I Komnenos määräsi hänet karkotettavaksi, ja matkalla Kerullios haaksirikkoutui ja kuoli.
Aiheesta muualla

Kuvia tai muita tiedostoja aiheesta Mikael Kerullarios Wikimedia Commonsissa
Metsäalueen kansakoulu

| Metsäalueen kansakoulu |
| --- | --- |
 Metsäalueen kansakoulun oppilaita vuonna 1962. Koulu oli tuolloin Peltokorven talossa, jossa se toimi vuosina 1957–1968.
Sijainti:  Kempele
Tyyppi:  kansakoulu
Perustettu:  1952
Lakkautettu:  1970
Rehtori:  Anneli Valkama (johtajaopettaja 1960–1970)
Metsäalueen kansakoulu oli Kempeleessä vuosina 1952–1970 toiminut kansakoulu.
Historia

Vuonna 1926 hyväksytyssä Kempeleen koulupiirijaossa muodostettiin Metsäalueen, kunnan itälaidan käsittänyt koulupiiri. Tuolloin kuitenkaan ei alueelle ollut vielä tarpeellista perustaa omaa koulua, eli koulupiiri oli toistaiseksi täysin tekninen, koska kouluviranomaiset edellyttivät myös harvaan asuttujen ja asumattomien seutujen sisällyttämistä piirijakoon. Vuosia myöhemmin Juurussuon asutusalueelle muodostuessa tiheämpää asutusta, ehdottivat juurussuolaiset asukkaat oman koulun perustamista. Aikaisemmin Juurussuolla asuvat lapset olivat käyneet koulua Oulujoen kunnan puolella Pikkaralan kansakoulussa, jonne kuitenkin katsottiin olevan kohtuuttoman pitkä koulumatka.
Juurussuon alue oli tuolloin suurimmalta osin Oulujoen kunnan puolella, joka ulottui myös Kempeleen ja Tyrnävän kuntien puolelle. Kempeleen, Oulujoen ja Tyrnävän koululautakuntien edustajat alkoivat neuvottelemaan yhteistyöstä. Neuvotteluna tuloksena päätettiin perustaa Metsäalueen koulupiiriin supistettu koulu, joka sijaitsisi Kempeleen kunnan puolella. Kempeleen kunnanvaltuusto hyväksyi vuonna 1952 perustaa Metsäalueen kansakoulun, jonka toiminta aloitettiin syksyllä 1952. Koulun pitämiseen vuokrattiin tarvittavat tilat, perustettiin yksi yläkoulun opettajan virka, ja nimettiin koululle johtokunta. Koulu toimi ensimmäisinä vuosina Yrjö Puumaselta vuokratuissa tiloissa. Vuosina 1957–1968 koulun toiminta siirtyi Peltokorven taloon.
Vuoden 1964 lopussa Oulujoen kunta lakkautettiin, jolloin Juurussuo liitettiin suurimmalta osin Kempeleen kuntaan. Peruskoulujärjestelmään asteittaisen siirtymisen seurauksena Kempeleen kunta joutui supistamaan koulujen määrää 1960-luvun lopulla. Tämän seurauksena Metsäalueen koulupiiri päätettiin siirtää Ketolanperän kouluun. Koulu lakkautettiin ja toimi vuoteen 1970 asti. Kunnanvaltuusto oli tosin 1960-luvulla alussa hyväksynyt Metsäalueen piiriin oman koulun rakentamisen, mutta tämä jäi toteutumatta.
Oppilasmäärät

| Lukuvuosi | Oppilasmäärä |
| --- | --- |
1952–1953: 26
1953–1954: 38
1954–1955: 39
1955–1956: 51
1956–1957: 46
1957–1958: 44
1958–1959: 40
1959–1960: 46
1960–1961: 49
1961–1962: 40
1962–1963: 41
1963–1964: 38
1964–1965: 29
1965–1966: 25
1966–1967: 26
1967–1968: 25
1968–1969: 19
1969–1970: 22
Koulun johtajat ja rehtorit

Anneli Valkama (johtajaopettaja, 1960–1970)
Misteekkien kielet

Misteekkikielten levinneisyysalue
Misteekkikielet ovat otomangelaisen kielikunnan haara. Näitä kieliä puhuu Meksikossa noin puoli miljoonaa misteekkiä. Misteekkikielet jakautuvat kolmeen alahaaraan: mixteco, cuicateco ja triqui.
Marisa Mell

| Marisa Mell |
| --- | --- |
 Mell vuonna 1972
Henkilötiedot
Syntynyt: 24. helmikuuta 1939 Graz, Natsi-Saksa
Kuollut: 16. toukokuuta 1992 (53 vuotta) Wien, Itävalta
Kansalaisuus:  Itävalta
Ammatti:  näyttelijä
Aiheesta muualla
IMDb
Elonet
Marisa Mell (alk. Marlies Theres Moitzi; 24. helmikuuta 1939 Graz, Saksa – 16. toukokuuta 1992 Wien, Itävalta) oli itävaltalainen näyttelijä.